C 177/78
SK
Úradný vestník Európskej únie
17.5.2023
Streda 14. decembra 2022
P9_TA(2022)0444
Vykonávanie novej európskej stratégie pre kultúru a stratégie EÚ pre medzinárodné vzťahy v oblasti kultúry Uznesenie Európskeho parlamentu zo 14. decembra 2022 o vykonávaní Novej európskej stratégie pre kultúru a stratégie EÚ pre medzinárodné vzťahy v oblasti kultúry (2022/2047(INI)) (2023/C 177/09)
Európsky parlament, — so zreteľom na Agendu 2030 pre udržateľný rozvoj a ciele udržateľného rozvoja OSN, najmä na cieľ č. 17 o obnove globálneho partnerstva v záujme udržateľného rozvoja, — so zreteľom na záverečné vyhlásenie prijaté na svetovej konferencii UNESCO o kultúrnych politikách a udržateľnom rozvoji – MONDIACULT 2022, ktorá sa konala v Mexico City od 28. do 30. septembra 2022, — so zreteľom na vyhlásenie prijaté po neformálnom zasadnutí ministrov členských štátov Európskej únie zodpovedných za kultúru a európske záležitosti, ktoré sa konalo 3. mája 2019 v Paríži, — so zreteľom na uznesenie Rady Európy z 8. decembra 2010 o vytvorení Rozšírenej čiastočnej dohody o kultúrnych trasách, — so zreteľom na správu pracovnej skupiny expertov členských štátov pre pre otvorenú metódu koordinácie (ďalej len „OMK“) zo 4. mája 2017 s názvom „How culture and the arts can promote intercultural dialogue in the context of the migratory and refugee crisis“ (Ako môžu kultúra a umenie podporovať medzikultúrny dialóg v kontexte migračnej a utečeneckej krízy), — so zreteľom na správu pracovnej skupiny expertov z členských štátov pre otvorenú metódu koordinácie zo 17. decembra 2019 s názvom „Udržateľný kultúrny cestovný ruch“, — so zreteľom na správu pracovnej skupiny expertov z členských štátov pre OMK zo 4. júna 2021 s názvom Towards gender equality in the cultural and creative sectors (Smerom k rodovej rovnosti v kultúrnych a kreatívnych odvetviach), — so zreteľom na správu pracovnej skupiny expertov z členských štátov OMK z 5. septembra 2022 s názvom Strengthening cultural heritage resilience for climate change (Posilnenie odolnosti kultúrneho dedičstva voči zmene klímy), — so zreteľom na správu pracovnej skupiny expertov z členských štátov OMK z 22. septembra 2022 s názvom Stormy Times.
Nature and Humans: Courage for Change (Búrlivé časy.
Príroda a ľudia: Kultúrna odvaha na zmenu), — so zreteľom na Dohovor OSN o právach osôb so zdravotným postihnutím, — so zreteľom na Rímsku deklaráciu ministrov kultúry krajín G20 z 30. júla 2021, — so zreteľom na článok 8 ods.
2 Rímskeho štatútu Medzinárodného trestného súdu, — so zreteľom na Dohovor Rady Európy o priestupkoch týkajúcich sa kultúrnych statkov (Dohovor z Nikózie), — so zreteľom na oznámenie Komisie z 22. mája 2018 s názvom Nová európska stratégia pre kultúru (COM(2018)0267), — so zreteľom na spoločné oznámenie Komisie a vysokej predstaviteľky Únie pre zahraničné veci a bezpečnostnú politiku z 8. júna 2016 s názvom Stratégia EÚ pre medzinárodné kultúrne vzťahy (JOIN(2016)0029),